BEGRUNDELSE

1. baggrund for forslaget

· Forslagets begrundelse og mål

I artikel 28, stk. 3, i Rådets forordning (EF) nr. 1260/1999 er de forskellige former for støtte fastlagt, som kan gives gennem strukturfondenes midler, nemlig "støtte, der ikke skal tilbagebetales […] og andre former for støtte, såsom støtte, der skal tilbagebetales, rentegodtgørelse, garanti, kapitalandele, deltagelse i risikokapital eller andre finansieringstyper". I Kommissionens forordning (EF) nr. 448/2004 er det som et generelt støttekriterium fastlagt, at faktiske omkostninger skal betales af de endelige støttemodtagere og godtgøres ved kvitterede fakturaer eller ved regnskabsdokumenter med tilsvarende bevisværdi (regel nr. 1), og der er fastlagt yderligere specifikke støttekriterier med hensyn til strukturfondenes bidrag til venturekapitalfonde og lånefonde (regel nr. 8) og garantifonde (regel nr. 9), ligesom det er fastsat, at betalinger til sådanne fonde behandles som støtteberettigede allerede betalte udgifter (regel nr. 1, punkt 1.3). Medlemsstaterne har i programmeringsperioden 2000-2006 for strukturfondene fastlagt disse former for støtte ved at oprette specifikke fonde i overensstemmelse med henholdsvis regel nr. 8 og 9 og gennem tilbagebetalingspligtig støtte, som gives via andre instrumenter. I det mindste én medlemsstat har i en selvstændig vurdering anbefalet disse instrumenter som god praksis.

I Rådets forordning (EF) nr. 1083/2006 gives der derimod ikke en definition af støtte, hverken støtte, som skal tilbagebetales, eller støtte, som ikke skal tilbagebetales. I forordningen er der i artikel 44 bestemmelser om "finansieringstekniske instrumenter". I den nuværende programmeringsperiode er disse bestemmelser formuleret ret snævert, da de giver mulighed for at finansiere udgifter i forbindelse med en operation, som omfatter bidrag til støtte til a) finansieringstekniske instrumenter for virksomheder, b) byudviklingsfonde og c) fonde og andre incitamentordninger med henblik på energieffektivitet og brug af vedvarende energi i bygninger. Som følge heraf synes tilbagebetalingspligtig støtte strengt taget – og uden at tilsidesætte bestemmelserne i artikel 11 i Rådets forordning (EF) nr. 1081/2006, som allerede fastlægger, at støtte kan gives i form af tilskud, der skal tilbagebetales – ikke at være dækket af den gældende forordning.

Medlemsstaterne har forsat anvendt former for tilbagebetalingspligtig støtte, på grundlag af de positive erfaringer i den seneste programmeringsperiode 2000-2006, og nogle har også medtaget beskrivelser af disse systemer i deres programmeringsdokumenter for 2007-2013, som blev godkendt af Kommissionen. Endvidere er sådanne ordninger også genindført i den nuværende programmeringsperiode i nogle medlemsstater.

Det er derfor nødvendigt at indføre en generel definition af tilbagebetalingspligtig støtte i forordning (EF) nr. 1083/2006 og også at sikre, at tilbagebetalingspligtig støtte opføres på en særlig konto og genbruges til samme formål eller i overensstemmelse med programmets mål. "Tilbagebetalingspligtig støtte" dækker tilskud, der skal tilbagebetales, (dvs. tilskud, som kan være helt eller delvist tilbagebetalingspligtige uden renter) og kreditlinjer forvaltet af forvaltningssmyndigheden via bemyndigede organer (som er offentlige finansielle institutioner).

Med hensyn til finansieringsteknik, dvs. instrumenter omfattet af artikel 44 i forordning (EF) nr. 1083/2006, er det i øjeblikket Kommissionens fortolkningspraksis, at bestemmelserne vedrørende store projekter, indtægtsskabende projekter og operationers varighed ikke finder anvendelse. Under hensyntagen til denne aktuelle praksis er det af hensyn til retssikkerheden hensigtsmæssigt i en relevant retsakt at gøre klart, at bestemmelserne om store projekter, indtægtsskabende projekter og operationers varighed (artikel 39, 55 og 57 i Rådets forordning (EF) nr. 1083/2006) ikke finder anvendelse på operationer, der falder ind under artikel 44. I forbindelse med finansieringsteknik, jf. artikel 44, består operationen af det finansielle bidrag til det finansieringstekniske instrument og af den efterfølgende støtte gennem de finansieringstekniske instrumenter til de endelige modtagere. En sådan støtte gives i form af tilbagebetalingspligtig støtte og de relaterede midler, der skal tilbagebetales til operationer, skal genanvendes i overensstemmelse med de specifikke bestemmelser i artikel 78, stk. 7, i forordning (EF) nr. 1083/2006. Det fremgår af ovenstående, at anvendelsen af artikel 39, 55 og 57 hverken er nødvendig eller berettiget i forbindelse med operationer i henhold til artikel 44.

Under hensyn til behovet for at sikre en hurtig anvendelse (til støtteberettigede udgifter) af de midler, som gives af de operationelle programmer til de finansieringstekniske instrumenter, og en passende kontrol fra medlemsstaternes og Kommissionens side af gennemførelsen af de finansieringstekniske instrumenter, som er fastlagt i henhold til artikel 44, er det nødvendigt at indføre: i) en retlig forpligtelse for de finansieringstekniske instrumenter til i overensstemmelse med artikel 78, stk. 6, litra a)-e), i forordning (EF) nr. 1083/2006 at anvende det finansielle bidrag, som forvaltningsmyndighederne betaler ved oprettelse af eller som bidrag til sådanne fonde, inden for en tidsramme på 2 år (hvis dette ikke er tilfældet, vil de efterfølgende udgiftsoversigter blive korrigeret tilsvarende, ved at de uudnyttede beløb fratrækkes), ii) en retlig bestemmelse vedrørende kontrollen af gennemførelsen, blandt andet for at give medlemsstaterne mulighed for at fremlægge en relevant rapport til Kommissionen om, hvilke typer instrumenter man har brugt, og hvilke relevante aktioner man har gennemført med sådanne instrumenter lokalt.

· Generel baggrund

Der er i løbet af programmeringsperioden 2007-2013 blevet udviklet nye former for finansiering af investeringer, der bevæger sig væk fra den traditionelle, tilskudsbaserede finansiering til innovative former for finansiering. Disse nye finanseringsinstrumenter skal ses som katalysatorer for offentlige og private midler, der skal sikre det nødvendige investeringsbehov til gennemførelse af EU 2020‑strategien.

Med hensyn til anvendelsesområdet anvendes de innovative former for finansiering nu til en bredere vifte af aktiviteter end blot finansieringstekniske instrumenter. En ændring af forordningen er nødvendig for at kunne medtage støtte til operationer, hvor det er planlagt, at den finansielle støtte tilbagebetales, og som ikke har de kendetegn, der gælder for mekanismerne ved finansieringstekniske instrumenter, som er defineret i artikel 44 i Rådets forordning (EF) nr. 1083/2006, og som falder uden for disse. Dette dækker tilskud, der skal tilbagebetales, og kreditlinjer, der forvaltes direkte af forvaltningsmyndigheder eller bemyndigede organer.

Samtidig er det som følge af øget brug i praksis af finansieringsinstrumenter, jf. artikel 44, og på grund af de begrænsede oplysninger, Kommissionen hidtil råder over med hensyn til sådanne instrumenter, nødvendigt med en ændring af forordningen for at sikre, at medlemsstaterne og Kommissionen effektivt kan kontrollere disse former for støtte, der skal tilbagebetales, og aflægge rapport herom til Kommissionen. Dette vil samtidig give Kommissionen et nyttigt redskab til en samlet vurdering af disse støtteformers resultater.

· Gældende bestemmelser på det område, som forslaget vedrører

Artikel 44 i Rådets forordning (EF) nr. 1083/2006 definerer, hvilke former for finansieringstekniske instrumenter man kan bruge i den nuværende programmeringsperiode og inden for hvilke områder: støtte til små og mellemstore virksomheders adgang til finansiering, byudvikling og energieffektivitet. Særlige bestemmelser for tilbagebetaling af udgifter, som medlemsstaterne eller forvaltningsmyndighederne har betalt, og som er baseret på bidrag til sådanne instrumenter, er medtaget i artikel 78, stk. 6, i ovennævnte forordning.

I artikel 11 i forordning (EF) nr. 1081/2006 er anført, hvilken form for støtte ESF kan give: individuelle tilskud eller globaltilskud, der ikke skal tilbagebetales, rentegodtgørelse, mikrokredit, garantifonde samt indkøb af varer og tjenesteydelser i overensstemmelse med reglerne for offentlige indkøb.

· Overensstemmelse med andre EU-politikker og ‑mål

Ikke relevant.

2. HØRING AF INTERESSEREDE PARTER OG KONSEKVENSANALYSE

· Høring af interesserede parter

Revisionsretten har peget på spørgsmålet om tilbagebetalingspligtig støtte, og som falder uden for artikel 44, i sin revision af EFRU-operationer, hvilket har ført til nærværende forslag om en ændring af Rådets forordning (EF) nr. 1083/2006. Der er taget initiativ til den forslåede ændring efter en omfattende kortlægning af situationen ude i medlemsstaterne, og som følge heraf er sagen blevet drøftet af medlemsstaterne inden for rammerne af Koordinationsudvalget for Fondene. På grundlag af Revisionsrettens henstilling om kontrol med de finansieringstekniske instrumenter omfatter det aktuelle forslag endvidere særlige bestemmelser om en hurtig og effektiv anvendelse og om indberetninger vedrørende finansieringstekniske instrumenter i henhold til artikel 44.

· Ekspertbistand

Der har ikke været behov for ekstern ekspertbistand.

· Konsekvensanalyse

Det nuværende forslag vil skabe større klarhed om anvendelsen af støtteformer, der skal tilbagebetales, på projektniveau, en praksis, som fungerede godt i programmeringsperioden 2000-2006, og som vil styrke anvendelsen af strukturfondene yderligere og fungere som en løftestang.

Med større klarhed vedrørende de bestemmelser, der er bestemmende for samhørighedspolitikken, får medlemsstaterne sikkerhed for, at de ordninger, der bygger på støtteformer, der skal tilbagebetales, og som har været anvendt med gode resultater i den sidste programmeringsperiode, kan videreføres, og at man kan bygge videre på disse. Det vil også have en positiv virkning på programgennemførelsens tempo, især fordi de nationale, regionale og lokale myndigheder får mulighed for genanvendelse af midlerne til samme formål.

Den nye forpligtelse til en hurtig anvendelse af midler (2 år efter indbetalingen til fonden) og kravet om en rapport vedørende de finansieringstekniske instrumenter vil give Kommissionen et nyttigt redskab til at kontrollere og samlet vurdere disse støtteformers resultater.

Målet med forslaget er at skabe klarhed omkring lovligheden af en eksisterende retlig praksis; de vigtigste forventede virkninger er således en mindskelse af de juridiske risici. Forslaget vil kun have begrænsede praktiske virkninger i forbindelse med forpligtelsen til øget indberetning om de finansieringstekniske instrumenter, som allerede findes. Der er ikke krav om et nyt budget.

3. FORSLAGETS JURIDISKE INDHOLD

· Oversigt over de foreslåede foranstaltninger

Grundlaget for den foreslåede ændring er det udvidede dækningsområde for de forskellige former for støtte, jf. artikel 28, stk. 3, i Rådets forordning (EF) nr. 1260/1999, og ændringen giver de nødvendige tilføjelser og tilpasninger af den nuværende lovramme som beskrevet mere omfattende i nedenstående.

Forslaget om et nyt nr. 8) i artikel 2 omfatter en definition af tilskud, der skal tilbagebetales, som direkte finansielle bidrag i form af tilskud, der kan være helt eller delvist tilbagebetalingspligtige uden renter.

Med forslaget om en ny afdeling 3a under afsnit III, kapitel II, indføres der bestemmelser om "tilbagebetalingspligtig støtte". Den nye artikel 43a fastlægger, at strukturfondene kan finansiere udgifter vedrørende en operation, der omfatter bidrag til tilbagebetalingspligtig støtte. Denne bestemmelse dækker tilskud, der skal tilbagebetales, og kreditlinjer, som forvaltes af forvaltningsmyndighederne gennem bemyndigede organer, der er "interne" offentlige finansieringsinstitutioner. For at skabe større klarhed er udgiftsoversigter og erklæringer om godtgørelse for en sådan tilbagebetalingspligtig støtte fortsat de samme som ved støtte, der ikke skal tilbagebetales (dvs. vedrørende egentlige tilskud), da grundlaget herfor er kvitterede fakturaer eller regnskabsdokumenter med tilsvarende bevisværdi (jf. artikel 78, stk. 1-5, i forordning (EF) nr. 1083/2006).

Derudover gøres det i den nye artikel 43b mere klart, at den støtte, der er tilbagebetalt til det organ, som gav støtten, eller til en anden kompetent offentlig myndighed i medlemsstaten, skal opføres på en særskilt konto og genanvendes til samme formål eller i overensstemmelse med det operationelle programs mål.

Målet med forslaget til den nye artikel 44a er at præcisere, at bestemmelser vedrørende store projekter (artikel 39), indtægtsskabende projekter (artikel 55) og operationers varighed (artikel 57) principielt ikke skal anvendes på finansieringstekniske instrumenter, jf. artikel 44, da disse bestemmelser er fastlagt for andre former for støtte.

I sammenhæng hermed er der indført en ny artikel 67a om indberetninger vedrørende finansieringstekniske instrumenter, jf. artikel 44. Dette er sket af hensyn til behovet for at sikre en relevant kontrol gennem medlemstaterne og Kommissionen af gennemførelsen af finansieringsinstrumenterne, bl.a. for at give medlemsstaterne mulighed for at fremlægge en relevant rapport til Kommissionen om, hvilke typer instrumenter man har brugt, og hvilke relevante aktioner man har gennemført med sådanne instrumenter lokalt.

I sammenhæng hermed er målet med forslaget om et nyt afsnit i artikel 78, stk. 6, i forordning (EF) nr. 1083/2006 at indføre en retlig forpligtelse for at sikre, at det finansielle bidrag, som forvaltningsmyndighederne har betalt med oprettelsen af eller som bidrag til finansieringstekniske instrumenter, anvendes til støtteberettigede udgifter inden for en tidsramme af to år efter betalingen til fonden. Hvis dette ikke er tilfældet, skal den senere udgiftsoversigt korrigeres tilsvarende ved at trække de uudnyttede beløb fra. Dette sker med henblik på at undgå, at midler ligger ubrugt i sådanne fonde i et langt tidsrum.

Med forslaget om en ny artikel 78a indsættes en generel bestemmelse om krav vedrørende udgiftsoversigter. Under henvisning til artikel 62, stk. 2, i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget skal den give Kommissionen mulighed for opstilling af et årsregnskab, der giver et retvisende billede af Fællesskabernes aktiver og budgetgennemførelsen.

· Retsgrundag

Med Rådets forordning (EF) nr. 1083/2006 af 11. juli 2006 om generelle bestemmelser for Den Regionale Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 fastsættes der fælles regler for de tre fonde. På grundlag af princippet om delt forvaltning mellem Europa-Kommissionen og medlemsstaterne indeholder denne forordning bestemmelser om programmeringsforløbet samt nye ordninger for programmet (herunder den økonomiske forvaltning, overvågning, økonomisk kontrol og evaluering af projekter).

· Nærhedsprincippet

Forslaget er i overensstemmelse med nærhedsprincippet, for så vidt som forslaget søger at skabe retssikkerhed på EU-niveau, således at den støtte, som medlemsstaterne har givet gennem strukturfondene til ordninger på grundlag af støtteformer, der skal tilbagebetales, og som er gennemført lovligt i den tidligere programmeringsperiode og/eller er indført i den nuværende periode, men som ikke har karakter af finanseringstekniske instrumenter, er tilladt og lovlig under de nuværende strukturfondbestemmelser. I denne sammenhæng er det også nødvendigt på EU-niveau at definere administrationen af støtte, som er tilbagebetalt for disse former for ordninger, men som ikke har karakter af finansieringstekniske instrumenter.

Endvidere skal der med artikel 44 indføres en hurtig anvendelse (inden 2 år fra betaling til fonden) og forpligtelser vedrørende indberetninger om finansieringsteknik for at give medlemsstaterne mulighed for hurtigt at tage instrumenterne i brug og give Kommissionen den nødvendige information med hensyn til, hvilken type instrumenter der er indført, og med hensyn til de relevante aktioner, der er gennemført med sådanne instrumenter i praksis. Dette vil samtidigt give Kommissionen et nyttigt redskab til en samlet vurdering af disse støtteformers generelle resultater.

· Proportionalitetsprincippet

Forslaget er i overensstemmelse med proportionalitetsprincippet:

Det nuværende forslag er i overensstemmelse med proportionalitetsprincippet, da det ikke går ud over de minimumsbestemmelser, der kræves for at give medlemsstagerne retsikkerhed med hensyn til lovligheden af de ordninger, som bygger på tilbagebetalingspligtig støtte, som er ydet af strukturfondene, men uden at have karakter af finansieringstekniske instrumenter, i den nuværende programmeringsperiode. For at give medlemsstaterne mulighed for at kunne udnytte den større klarhed i hele programmeringsperioden er det nødvendigt at anvende den med tilbagevirkende kraft.

En forpligtelse til anvendelse af forvaltningsmyndighedernes bidrag til etablering af finansieringstekniske instrumenter senest to år efter betalingen af et sådant bidrag til fonden (hvis dette ikke er tilfældet, skal den følgende udgiftsoversigt korrigeres tilsvarende ved at fratrække de ikke-anvendte beløb) og nogle forpligtelser om indberetninger er udelukkende fastlagt for finansieringstekniske instrumenter (i modsætning til tilbagebetalingspligtig støtte, og som ikke har de kendetegn, der er omtalt i artikel 44, gennemføres de ved hjælp af "fonde") og oprettes kun for at give den nødvendige minimumsmængde af oplysninger fra medlemsstaterne til Kommissionen med hensyn til en hurtig og korrekt gennemførelse på grundlag af de finansieringstekniske instrumenter. Endvidere anvendes forpligtelsen vedrørende en hurtig anvendelse og forpligtelserne vedrørende yderligere indberetning ikke med tilbagevirkende kraft.

· Reguleringsmiddel/reguleringsform

Forslået instrument: forordning

Andre instrumenter ville ikke være hensigtsmæssige af følgende grunde:

Kommissionen har undersøgt, hvilket spillerum de gældende retsregler giver for at fastholde, at den etablerede praksis for operationer, som forvaltes direkte af bemyndigede organer eller forvaltningsmyndigheder, og som ikke har karakter af finansieringstekniske instrumenter, er i overensstemmelse med eksisterende lovgivning om strukturfondene. Men efter omfattende interne høringer viste det sig, at det af hensyn til klarheden er nødvendigt med en ændring af Rådets forordning (EF) nr. 1083/2006 i denne forbindelse. Målet med disse ændringer er at gøre det endnu lettere at mobilisere EU's ressourcer til forskellige projekter, som falder uden for artikel 44's dækningsområde, og herved øge antallet af projekter, der kan få støtte fra strukturfondene. Instrumenter, som er oprettet i henhold til bestemmelserne i artikel 44 i denne forordning, kunne ikke oprettes for disse operationer, som ikke er standardoperationer, eftersom artikel 44 er begrænset til investeringer til fordel for små og mellemstore virksomheder, byudvikling og energieffektivitet.

I øjeblikkket er der ikke en retlig forpligtelse til at bruge det finansielle bidrag inden for en fastlagt tidsramme under programmets forløb, som forvaltningsmyndighederne har betalt til de finansieringstekniske instrumenter, da "afregningen" af et sådant bidrag (i form af en gennemgang af "de støtteberettigede udgifter") kun finder sted ved afslutningen af det operationelle program; medlemsstaternes kontrol af og indberetning vedrørende de finansieringstekniske instrumenter er desuden først for nylig blevet indført på frivilligt grundlag. Dette er ikke tilstrækkeligt til at give Kommissionen mulighed for at få et generelt billede af gennemførelsen i praksis af disse former for tilbagebetalingspligtig støtte. Derudover har Revisionsretten anbefalet Kommissionen at gennemføre en passende kontrol af, om de midler, der er blevet tildelt finansieringstekniske instrumenter, er brugt effektivt, og at gennemføre en passende kontrol af disse aktioners gennemførelse. I betragtning af ovenstående omfatter det nuværende forslag særlige bestemmelser om i) hurtig anvendelse af det finansielle bidrag, som er betalt til de finansieringstekniske instrumenter, jf. artikel 44, (hvis dette ikke er tilfældet, skal den følgende udgiftsoversigt korrigeres tilsvarende ved at fratrække de uudnyttede beløb), og ii) en rapport om de finansieringstekniske instrumenter, jf. artikel 44.

4. Virkningerne for budgettet

Forslaget har ingen virkninger for forpligtelsesbevillingerne, da der ikke er foreslået nogen ændringer af de maksimale finansieringsbeløb fra strukturfondene, som er fastsat i de operationelle programmer for programmeringsperioden 2007-2013.

Kommissionen mener, at den foreslåede foranstaltning kan forbedre gennemførelsen ved at skabe større retssikkerhed for medlemsstaterne.

2011/0210 (COD)

Forslag til

EUROPA-PARLAMENTETS OG RÅDETS FORORDNING

om ændring af Rådets forordning (EF) nr. 1083/2006 for så vidt angår tilbagebetalingspligtig støtte og finansieringsteknik

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om Den Europæiske Unions funktionsmåde, særlig artikel 177,

under henvisning til forslag fra Kommissionen,

efter fremsendelse af forslaget til de nationale parlamenter,

under henvisning til udtalelse fra Det Europæiske Økonomiske og Sociale Udvalg,[1]

under henvisning til udtalelse fra Regionsudvalget,[2]

efter den almindelige lovgivningsprocedure, og

ud fra følgende betragtninger:

(1) Medlemsstaterne har haft positive erfaringer med ordninger vedrørende tilbagebetalingspligtig støtte i forbindelse med operationer i programmeringsperioden 2000-2006 og har derfor videreført sådanne ordninger eller er begyndt at gennemføre ordninger med tilbagebetalingspligtig støtte i den nuværende programmeringsperiode 2007-2013. Nogle medlemsstater har også medtaget beskrivelser af disse ordninger i deres programmeringsdokumenter, som blev godkendt af Kommissionen.

(2) I Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999[3] er der bestemmelser om finanseringstekniske instrumenter med præcis angivelse af områder og anvendelsesområdet for interventioner. De ordninger, som medlemsstaterne har gennemført i form af tilskud, der skal tilbagebetales, og kreditlinjer, der forvaltes af forvaltningsmyndighederne via bemyndigede organer, er imidlertid hverken ordentligt dækket af bestemmelserne vedrørende finansieringstekniske instrumenter eller af de øvrige bestemmelser i Europa-Parlamentets og Rådets forordning (EF) nr. 1083/2006. Det er derfor nødvendigt i overensstemmelse med artikel 11, stk. 1, i Europa-Parlamentets og Rådets forordning (EF) nr. 1081/2006 af 5. juli 2006 om Den Europæiske Socialfond og om ophævelse af forordning (EF) nr. 1784/2999[4], hvor det allerede er fastsat, at støtte kan have form af tilskud, der skal tilbagebetales, at fastsætte i en ny afdeling i forordning (EF) nr. 1083/2006, at Strukturfondene kan medfinansiere støtte, der skal tilbagebetales. Denne afdeling bør dække tilskud, der skal tilbagebetales, og kreditlinjer, der forvaltes af forvaltningsmyndigheden gennem bemyndigede organer, som er offentlige finansielle institutioner.

(3) Under hensyntagen til at de finansielle midler, som anvendes ved tilbagebetalingspligtig støtte, tilbagebetales helt eller delvist af støttemodtagerne, er det nødvendigt at indføre passende bestemmelser for genanvendelsen af den tilbagebetalte støtte til samme formål eller i overensstemmelse med det pågældende programs mål.

(4) Det er nødvendigt at gøre det klart, at bestemmelserne vedrørende store projekter, indtægtsskabende projekter og operationers varighed principielt ikke bør anvendes på finansieringstekniske instrumenter, da disse bestemmelser fortrinsvist er beregnet til andre former for operationer.

(5) Da det er nødvendigt at sikre, at medlemsstaterne og Kommissionen kan kontrollere gennemførelsen af de finansieringstekniske instrumenter på passende måde, blandt andet for at medlemsstaterne kan give Kommissionen de nødvendige oplysninger om, hvilke typer instrumenter der benyttes, og hvilke relevante aktioner der er gennemført lokalt ved hjælp af sådanne instrumenter, er det nødvendigt at indføre en bestemmelse om rapporter. Dette vil også give Kommissionen mulighed for bedre at vurdere de finanseringstekniske instrumenters generelle resultater.

(6) For at sikre, at det finansielle bidrag, som forvaltningsmyndighederne har betalt til de finansieringstekniske instrumenter, og som er anført i en udgiftsoversigt, anvendes effektivt inden for den fastlagte tidsramme, er det nødvendigt at indføre et krav til de finansieringstekniske instrumenter om anvendelse af bidraget til de støtteberettigede udgifter inden to år fra datoen for den pågældende bekræftede udgiftsoversigt. Den efterfølgende udgiftsoversigt bør korrigeres tilsvarende, ved at ikke-anvendte beløb trækkes fra, hvis det pågældende bidrag ikke er blevet brugt inden for det angivne tidsrum.

(7) For at sikre overensstemmelse med artikel 61, stk. 2, i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget[5] må man kræve, at udgiftsoversigten til Kommissionen skal omfatte alle oplysninger, der er nødvendige for, at Kommissionen kan opstille et årsregnskab, der giver et retvisende billede af Unionens aktiver og budgetgennemførelsen.

(8) Den ændring, som skal give en afklaring af lovligheden ved anvendelsen af en eksisterende praksis med virkning fra begyndelsen af støtteperioden, som fastsat i forordning (EF) nr. 1083/2006, bør være med tilbagevirkende kraft fra begyndelsen af den aktuelle programmeringsperiode 2007-2013.

(9) Forordning (EF) nr. 1083/2006 bør derfor ændres i overensstemmelse hermed -

VEDTAGET DENNE FORORDNING:

Artikel 1

I forordning (EF) nr. 1083/2006 foretages følgende ændringer:

1) I artikel 2 indsættes som nr. 8):

"8) "tilskud, der skal tilbagebetales": et direkte finansielt bidrag i form af tilskud, der kan være helt eller delvist tilbagebetalingspligtige uden renter".

2) I afsnit III, kapitel II, indsættes følgende som afdeling 3a:

"Afdeling 3a

Tilbagebetalingspligtig støtte

Artikel 43a Former for tilbagebetalingspligtig støtte

1. Strukturfondene kan som en del af et operationelt program medfinansiere tilbagebetalingspligtig støtte i form af tilskud, der skal tilbagebetales, eller kreditlinjer, som forvaltes af forvaltningsmyndigheder gennem bemyndigede organer, som er offentlige finansielle institutioner.

2. Udgiftsoversigter vedrørende tilbagebetalingspligtig støtte indgives i overensstemmelse med artikel 78, stk. 1-5.

Artikel 43b Genanvendelse af tilbagebetalingspligtig støtte

En støtte, der er tilbagebetalt til det organ, som gav støtten, eller til en anden kompetent myndighed i medlemsstaten, skal opføres på en særlig konto og genanvendes til samme formål eller i overensstemmelse med det operationellle programs mål."

3) Følgende indsættes som artikel 44a:

"Artikel 44a Ikke-anvendelse af en række bestemmelser

Artikel 39, 55 og 57 anvendes ikke ved operationer, som falder ind under artikel 44."

4) Følgende indsættes som artikel 67a:

"Artikel 67a Rapporter om gennemførelsen af de finansieringstekniske instrumenter

1. Den 31. januar og 15. september indsender forvaltningsmyndigheden hvert år en særlig rapport til Kommissionen, der dækker de operationer, som vedrører de finansieringstekniske instrumenter i tidsrummet henholdsvis indtil 31. december og 30. juni.

2. De i stk. 1 omtalte rapporter omfatter for hvert finansieringsteknisk instrument følgende oplysninger:

a) beskrivelse af det finansieringstekniske instrument og gennemførelsesordningerne

b) oplysninger om, hvilke organer der gennemfører det finansieringstekniske instrument, herunder de organer, der handler gennem holdingfonde, samt en beskrivelse af, hvordan de er udvalgt

c) datoer for betalinger samt støttebeløb fra strukturfonde og den nationale medfinansiering, som er udbetalt til det finansieringstekniske instrument

d) datoer og tilhørende beløb, som er medtaget i udgiftsoversigter, som er indsendt til Kommissionen, samt datoer og beløb, som er tilbagebetalt gennem Kommissionen

e) støttebeløb fra strukturfondene og den nationale medfinansiering, som er betalt til det finansieringstekniske instrument."

5) Følgende afsnit indsættes i artikel 78, stk. 6:

"Det finansielle bidrag til finansieringstekniske instrumenter, jf. artikel 44, som er medtaget i en udgiftsoversigt, og som ikke er udbetalt som støtteberettiget udgift, jf. andet afsnit i nærværende artikel, senest to år efter datoen for den pågældende attesterede udgiftsoversigt, fratrækkes den følgende attesterede udgiftsoversigt."

6) Der indsættes følgende artikel 78a:

"Artikel 78a Krav om oplysninger i udgiftsoversigten

Udgiftsoversigten, der skal indsendes til Kommissionen, skal give alle de oplysninger, der er nødvendige for, at Kommissionen kan opstille et regnskab, jf. artikel 61, stk. 2 i forordning (EF) nr. 1605/2002.

Med henblik på fastlæggelse af ensartede betingelser for anvendelsen af denne artikel tillægges Kommissionen beføjelser til at vedtage gennemførelsesretsakter, jf. artikel 291 i traktaten om Den Europæiske Unions funktionsmåde."

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. januar 2007.

Artikel 1, nr. 4), 5) og 6), anvendes dog fra datoen for denne forordnings ikrafttræden.

Med henblik på anvendelsen af artikel 1, nr. 5), starter fristen på to år fra denne forordnings ikrafttrædelsesdag, hvis det finansielle bidrag allerede var anført i en udgiftsoversigt inden denne forordnings ikrafttræden.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Europa-Parlamentets vegne På Rådets vegne

Formand Formand

FINANSIERINGSOVERSIGT TIL FORSLAGET

1. FORSLAGETS BETEGNELSE:

Forslag til Europa-Parlamentets og Rådets FORORDNING (EF) NR. …/2011 om ændring af Rådets forordning (EF) nr. 1083/2006 for så vidt angår tilbagebetalingspligtig støtte og finansieringsteknik.

2. ABM / ABB RAMME

Politikområder og dermed forbundne aktiviteter:

Regionalpolitik: ABB-aktivitet 13.03

Beskæftigelse, Sociale Anliggender og Arbejdsmarkedsforhold; ABB-aktivitet 04.02.

3. BUDGETPOSTER

3.1. Budgetposternes nummer og tekst (aktionsposter og dermed forbundne poster vedrørende teknisk og administrativ bistand (tidl. BA-poster)):

Den nye foreslåede aktion gennemføres på grundlag af følgende budgetposter:

· 13.031600 Konvergens (EFRU)

· 13.031700 Fred (EFRU)

· 13.031800 Regional konkurrenceevne og beskæftigelse (EFRU)

· 13.031900 Territoritalt samarbejde (EFRU)

· 04.0217 Konvergens (ESF)

· 04.0219 Regional konkurrenceevne og beskæftigelse (ESF).

3.2. Foranstaltningens og de finansielle virkningers varighed:

Den foreslåede foranstaltning kan forbedre gennemførelsen, da den giver medlemsstaterne retssikkerhed vedrørende anvendelsen af alle former for støtte, der skal tilbagebetales.

Endvidere indføres der juridiske forpligtelser for de finansieringstekniske instrumenter om anvendelse inden for en tidsramme på to år af det finansielle bidrag, som forvaltningsmyndighederne har betalt ved etableringen af eller som bidrag til sådanne fonde; endvidere er der fastlagt forpligtelser om indberetning vedrørende de finansieringstekniske instrumenter, og disse er fastlagt for at sikre, at medlemsstaterne giver Kommissionen de krævede minimumsoplysninger med hensyn til gennemførelsen lokalt af de finansieringstekniske instrumenter. Disse forpligtelser anvendes ikke med tilbagevirkende kraft. Der er ingen finansielle virkninger for EU-budgettet, da der ikke kræves yderligere ressourcer.

3.3. Budgetoplysninger:

Budgetpost || Udgifternes art || Nye || EFTA-bidrag || Bidrag fra ansøgerlandene || Udgiftsområde i de finansielle overslag

13.031600 || IOU || Opdelte || NEJ || Nej || Nej || Nr. 1b

13.031700 || IOU || Opdelte || Nej || Nej || Nej || Nr. 1b

13.031800 || IOU || Opdelte || Nej || Nej || Nej || Nr. 1b

13.031900 || IOU || Opdelte || Nej || Nej || Nej || Nr. 1b

04.0217 || IOU || Opdelte || Nej || Nej || Nej || Nr. 1b

04.0219 || IOU || Opdelte || Nej || Nej || Nej || Nr. 1b

4. SAMMENFATNING AF RESSOURCERNE

4.1. Finansielle ressourcer

4.1.1. Sammenfatning af forpligtelsesbevillinger (FB) og betalingsbevillinger (BB)

I de følgende tabeller vises de foreslåede foranstaltningers anslåede virkninger i tidsrummet 2011-2013.

i mio. EUR (3 decimaler)

Udgiftstype || Punkt || || År n || n + 1 || n + 2 || n + 3 || n + 4 || n+5 og ff. || I alt

Driftsudgifter[6] || || || || || || || ||

Forpligtelsesbevillinger (FB) || 8.1 || a || uoplyst || uoplyst || uoplyst || uoplyst || uoplyst || uoplyst || uoplyst

Betalingsbevillinger (BB) || || b || ikke relevant || ikke relevant || ikke relevant || uoplyst || uoplyst || ikke relevant || uoplyst

Administrative udgifter inden for referencebeløbet[7] || || || ||

Teknisk og administrativ bistand (IOB) || 8.2.4 || c || uoplyst || uoplyst || uoplyst || uoplyst || uoplyst || uoplyst || uoplyst

SAMLET REFERENCEBELØB || || || || || || ||

Forpligtelsesbevillinger || || a+c || uoplyst || uoplyst || uoplyst || uoplyst || uoplyst || uoplyst || uoplyst

Betalingsbevillinger || || b+c || uoplyst || uoplyst || uoplyst || uoplyst || uoplyst || uoplyst || 0,000

Administrative udgifter, der ikke er medtaget i referencebeløbet[8] || ||

Personaleressourcer og dermed forbundne udgifter (IOB) || 8.2.5 || d || uoplyst || uoplyst || uoplyst || uoplyst || uoplyst || uoplyst || uoplyst

Administrative udgifter, undtagen udgifter til personaleressourcer og dermed forbundne udgifter, ikke medtaget i referencebeløbet (IOB) || 8.2.6 || e || uoplyst || uoplyst || uoplyst || uoplyst || uoplyst || uoplyst || uoplyst

Samlede anslåede finansielle omkostninger ved foranstaltningen

FB I ALT, inkl. udgifter til personaleressourcer || || a+c+d+e || uoplyst || uoplyst || uoplyst || uoplyst || uoplyst || uoplyst || uoplyst

BB I ALT, inkl. udgifter til personaleressourcer || || b+c+d+e || uoplyst || uoplyst || uoplyst || uoplyst || uoplyst || uoplyst || uoplyst

Samfinansiering

i mio. EUR (3 decimaler)

Samfinansierende organ || || År n || n + 1 || n + 2 || n + 3 || n + 4 || n+5 og ff. || I alt

…………………… || f || uoplyst || uoplyst || uoplyst || uoplyst || uoplyst || uoplyst || uoplyst

FB I ALT, inkl. samfinansiering || a+c+d+e+f || uoplyst || uoplyst || uoplyst || uoplyst || uoplyst || uoplyst || uoplyst

4.1.2. Forenelighed med den finansielle programmering

x Forslaget er foreneligt med den gældende finansielle programmering.

¨ Forslaget kræver omprogrammering af det relevante udgiftsområde i de finansielle overslag.

¨ [9]Forslaget kan kræve anvendelse af bestemmelserne i den interinstitutionelle aftale (dvs. fleksibilitetsinstrumentet eller revision af de finansielle overslag).

4.1.3. Finansielle virkninger på indtægtssiden

x Forslaget har ingen indflydelse på indtægterne

¨ Forslaget har finansielle virkninger - virkningerne for indtægterne er som følger:

i mio. EUR (1 decimal)

|| || Forud for foranstaltningen [År n-1] || || Efter foranstaltningens iværksættelse

Budgetpost || Indtægter || || [År n] || [n+1] || [n+2] || [n+3] || [n+4] || [n+5][10]

|| a) Indtægter i absolutte tal || || || uoplyst || uoplyst || uoplyst || uoplyst || uoplyst || uoplyst

b) Ændringer i indtægterne || D || || uoplyst || uoplyst || uoplyst || uoplyst || uoplyst || uoplyst

(Angiv hver relevant indtægtsbudgetpost og indsæt flere rækker i tabellen, hvis der er virkninger for flere budgetposter)

4.2. Personaleressourcer (fuldtidsækvivalenter) (herunder tjenestemænd, midlertidigt ansatte og eksternt personale) – se nærmere under punkt 8.2.1.

Årlige behov || År n || n + 1 || n + 2 || n + 3 || n + 4 || n+5 og ff.

Personaleressourcer i alt || uoplyst || uoplyst || uoplyst || uoplyst || uoplyst || uoplyst

5. SÆRLIGE FORHOLD OG MÅL

5.1. Behov, der skal dækkes på kort eller lang sigt

Da dette er forbundet med reelle udgifter, afholdt af støttemodtagerne, vil tilbagebetalingen af betalingskrav, herunder former for støtte, der skal tilbagebetales, på operationsniveau, forlænge virkningerne af strukturfondenes interventioner inden for de støttede områder og sektorer.

5.2. Merværdien af Fællesskabets engagement og forslagets sammenhæng med andre finansielle instrumenter og eventuel synergi

En videreførelse af god praksis ved støtteformer, der skal tilbagebetales, på projektniveau, vil medvirke til skabelse af instrumenter, der virker på lang sigt, og give mulighed for genvendelse af midler.

5.3. Forslagets mål, forventede resultater og øvrige indikatorer set i forbindelse med ABM-rammen

En større klarhed i bestemmelserne vedrørende samhørighedspolitikken vil have positive virkninger på gennemførelsen af programmerne på stedet. Anvendelsen af støtteformer, der skal tilbagebetales, vil fortsat blive støttet og føre til en større virkning og forlænge varigheden af interventionerne.

5.4. Gennemførelsesmetode (vejledende)

Angiv nedenfor, hvilken eller hvilke metoder der er valgt til gennemførelse af foranstaltningen.

· med medlemsstaterne

6. OVERVÅGNING OG EVALUERING

6.1. Overvågningssystem

Ikke nødvendigt, da dette falder ind under den fastlagte overvågning i strukturfondene.

6.2. Evaluering

6.2.1. Forudgående evaluering

Da dette forslags mål er at give mulighed for en fastlagt og begrundet praksis og udgør en korrigering af en forsømmelse i de nuværende bestemmelser, er der ikke gennemført en forudgående evaluering.

6.2.2. Forholdsregler efter en midtvejsevaluering eller efterfølgende evaluering (konklusioner, der kan drages af lignende tidligere erfaringer)

Ikke oplyst

6.2.3. Regler for fremtidige evalueringer og deres hyppighed

Ikke oplyst

7. FORHOLDSREGLER MOD SVIG

Ikke relevant

8. RESSOURCER

8.1. Finansielle omkostninger i forbindelse med forslagets mål

Forpligtelsesbevillinger i mio. EUR (3 decimaler)

Beskrivelse af mål, foranstaltninger og output || Type out­put || Gen. snit. om­kostn. || År n || År n+1 || År n+2 || År n+3 || År n+4 || År n+5 og ff. || I ALT

Antal output || Sam­lede om­kost­ninger || Antal output || Sam­lede om­kost­ninger || Antal output || Sam­lede om­kost­ninger || Antal output || Sam­lede om­kost­ninger || Antal output || Sam­lede om­kost­ninger || Antal output || Sam­lede om­kost­ninger || Antal output || Sam­lede om­kost­ninger

OPERATIONELT MÅL NR. 1 Støtte gennemførelsen af de operationelle programmer || || || || || || || || || || || || || || || ||

Foranstaltning 1 – medfinansieringssats på 100 % || || || || 0,000 || || 0,000 || || || || || || || || || || 0,000

SAMLEDE OMKOSTNINGER || || || || 0,000 || || 0,000 || || || || || || || || || || 0,000

8.2. Administrative udgifter

8.2.1. Personaleressourcer – antal og type

Stillings­typer || || Personale til forvaltning af foranstaltningen ved brug af eksisterende og/eller yderligere ressourcer (antal stillinger/fuldtidsækvivalenter)

|| || År n || År n+1 || År n+2 || År n+3 || År n+4 || År n+5

Tjenestemænd eller midler­tidigt ansatte (XX 01 01) || A*/AD || uoplyst || uoplyst || uoplyst || uoplyst || uoplyst || uoplyst

B*, C*/AST || uoplyst || uoplyst || uoplyst || uoplyst || uoplyst || uoplyst

Personale, der finansieres over art. XX 01 02 || uoplyst || uoplyst || uoplyst || uoplyst || uoplyst || uoplyst

Andet personale, der finansieres over art. XX 01 04/05 || uoplyst || uoplyst || uoplyst || uoplyst || uoplyst || uoplyst

I ALT || uoplyst || uoplyst || uoplyst || uoplyst || uoplyst || uoplyst

8.2.2. Opgavebeskrivelse

Ikke oplyst

8.2.3. Kilde til personaleressourcer (vedtægtsomfattede)

(Hvis der er tale om mere end en kilde, angives antal stillinger fra hver kilde)

¨ Stillinger, der i øjeblikket er afsat til forvaltningen af programmet, og som skal erstattes eller forlænges

¨ Stillinger, der er forhåndsallokeret i forbindelse med APS/FBF-proceduren for år n

¨ Stillinger, hvorom der skal ansøges i forbindelse med den næste APS/FBF-procedure

¨ Stillinger, som skal omfordeles under anvendelse af eksisterende ressourcer inden for den pågældende tjeneste (intern omfordeling)

¨ Stillinger, der er nødvendige i år n, men ikke forudset i APS/FBF-proceduren for det pågældende år

8.2.4. Andre administrative udgifter, der er medtaget i referencebeløbet (XX 01 04/05 – udgifter til administrativ forvaltning)

i mio. EUR (3 decimaler)

Budgetpost (nummer og betegnelse) || År n || År n+1 || År n+2 || År n+3 || År n+4 || År n+5 og ff. || I ALT

1 Teknisk og administrativ bistand (herunder personaleudgifter) || || || || || || ||

Forvaltningsorganer || uoplyst || uoplyst || uoplyst || uoplyst || uoplyst || uoplyst || uoplyst

Anden teknisk og administrativ bistand || uoplyst || uoplyst || uoplyst || uoplyst || uoplyst || uoplyst || uoplyst

- intern || uoplyst || uoplyst || uoplyst || uoplyst || uoplyst || uoplyst || uoplyst

- ekstern || uoplyst || uoplyst || uoplyst || uoplyst || uoplyst || uoplyst || uoplyst

Teknisk og administrativ bistand i alt || uoplyst || uoplyst || uoplyst || uoplyst || uoplyst || uoplyst || uoplyst

8.2.5. Udgifter til personaleressourcer og dermed forbundne udgifter, der ikke er medtaget i referencebeløbet

i mio. EUR (3 decimaler)

Arten af personaleressourcer || År n || År n+1 || År n+2 || År n+3 || År n+4 || År n+5 og ff.

Tjenestemænd og midlertidigt ansatte (XX 01 01) || uoplyst || uoplyst || uoplyst || uoplyst || uoplyst || uoplyst

Personale finansieret over artikel XX 01 02 (hjælpeansatte, nationale eksperter, kontraktansatte osv.) (oplys budgetpost) || uoplyst || uoplyst || uoplyst || uoplyst || uoplyst || uoplyst

Samlede udgifter til personaleressourcer og dermed forbundne udgifter (IKKE medtaget i referencebeløbet) || uoplyst || uoplyst || uoplyst || uoplyst || uoplyst || uoplyst

Beregning – tjenestemænd og midlertidigt ansatte

Der henvises om fornødent til punkt 8.2.1.

uoplyst

Beregning – personale, der finansieres over art. XX 01 02

Der henvises om fornødent til punkt 8.2.1.

uoplyst

8.2.6. Andre administrative udgifter, der ikke er medtaget i referencebeløbet

i mio. EUR (3 decimaler)

|| År n || År n+1 || År n+2 || År n+3 || År n+4 || År n+5 og ff. || I ALT

XX 01 02 11 01 – Tjenesterejser || uoplyst || uoplyst || uoplyst || uoplyst || uoplyst || uoplyst || uoplyst

XX 01 02 11 02 – Møder og konferencer || uoplyst || uoplyst || uoplyst || uoplyst || uoplyst || uoplyst || uoplyst

XX 01 02 11 03 - Udvalg || uoplyst || uoplyst || uoplyst || uoplyst || uoplyst || uoplyst || uoplyst

XX 01 02 11 04 – Undersøgelser og høringer || uoplyst || uoplyst || uoplyst || uoplyst || uoplyst || uoplyst || uoplyst

XX 01 02 11 05 - Informationssystemer || uoplyst || uoplyst || uoplyst || uoplyst || uoplyst || uoplyst || uoplyst

2 Andre forvaltningsudgifter i alt (XX 01 02 11) || uoplyst || uoplyst || uoplyst || uoplyst || uoplyst || uoplyst || uoplyst

3 Andre udgifter af administrativ karakter (angiv hvilke, herunder budgetpost) || uoplyst || uoplyst || uoplyst || uoplyst || uoplyst || uoplyst || uoplyst

Administrative udgifter i alt, undtagen udgifter til personaleressourcer og dermed forbundne udgifter (IKKE medtaget i referencebeløbet) || uoplyst || uoplyst || uoplyst || uoplyst || uoplyst || uoplyst || uoplyst

Beregning – Andre administrative udgifter, der ikke er medtaget i referencebeløbet

uoplyst

[1] EUT L , , s. .

[2] EUT L , , s. .

[3] EUT L 210 af 31.7.2006, s. 25.

[4] EUT L 210 af 31.7.2006, s. 12.

[5] EFT L 248 af 16.9.2002, s. 1.

[6] Udgifter, som ikke henhører under kapitel xx 01 i afsnit xx .

[7] Udgifter inden for artikel xx 01 04 i afsnit xx.

[8] Udgifter inden for kapitel xx 01, som ikke henhører under artikel xx 01 04 eller xx 01 05.

[9] Se punkt 19 og 24 i den interinstitutionelle aftale.

[10] Indsæt flere kolonner, hvis foranstaltningen varer længere end 6 år.